b"\n_START_ARTICLE_\nLectura cr\xc3\xadtica\n_START_PARAGRAPH_\nLa lectura cr\xc3\xadtica \xc3\xa9s una forma d'an\xc3\xa0lisi del llenguatge que no interpreta el text de manera literal, sin\xc3\xb3 que implica un examen m\xc3\xa9s profund de les afirmacions d'un text i all\xc3\xb2 que el recolz\xc3\xa0 i all\xc3\xb2 que pot servir com a contraargument. L'habilitat de reinterpretar i reconstruir per amenitzar i clarificar m\xc3\xa9s all\xc3\xb2 que es llig \xc3\xa9s tamb\xc3\xa9 un component de lectura cr\xc3\xadtica. La identificaci\xc3\xb3 d'ambig\xc3\xbcitats possibles i errors en el raonament de l'autor, a m\xc3\xa9s de l'habilitat d'adre\xc3\xa7ar-los comprensivament, \xc3\xa9s essencial en aquest proc\xc3\xa9s. La lectura cr\xc3\xadtica, tal com l'escriptura acad\xc3\xa8mica, requereix la connexi\xc3\xb3 de raona probat\xc3\xb2ries amb els arguments corresponents._NEWLINE_El lector necessita analitzar, sintetitzar i avaluar segons la seua pr\xc3\xb2pia experi\xc3\xa8ncia, l'objectiu que t\xc3\xa9, unes suposicions que tenen implicacions i la consideraci\xc3\xb3 que es poden tindre creences que no siguen encertades. Per a a\xc3\xa7\xc3\xb2 utilitza unes estrat\xc3\xa8gies, com realitzar-se una s\xc3\xa8rie de preguntes: quin \xc3\xa9s el problema i quina \xc3\xa9s la conclusi\xc3\xb3 de l'autor sobre ell; quines s\xc3\xb3n les raons de l'autor; si utilitza fets; si utilitza paraules per a emocionar) de tal manera que els lectors cr\xc3\xadtics pretenen con\xc3\xa8ixer m\xc3\xa9s enll\xc3\xa0 de les paraules literals, per a con\xc3\xa8ixer les idees principals i secund\xc3\xa0ries._NEWLINE_Per a avaluar un text es necessita tindre en compte si l'autor \xc3\xa9s clar amb la seua intenci\xc3\xb3, si all\xc3\xb2 que diu consisteix en una certesa, si expressa detalladament i amb precisi\xc3\xb3 l'assumpte tractat, si tracta temes pertinents al tema principal, amb quina profunditat tracta el tema, si \xc3\xa9s consistent i/o si \xc3\xa9s imparcial._NEWLINE_El pensament cr\xc3\xadtic i la lectura cr\xc3\xadtica estan relacionats, ja que, tal com digu\xc3\xa9 Daneil Kurland, la lectura cr\xc3\xadtica sembla precedir al pensament cr\xc3\xadtic perqu\xc3\xa8 solament quan s'ha ent\xc3\xa9s un text en la seua totalitat, tasca realitzada amb la lectura cr\xc3\xadtica, es pot avaluar all\xc3\xb2 que s'afirma en ell com a verdader, tasca del pensament cr\xc3\xadtic."